31997R0629
L 096/4
JURNALUL OFÍCIAL AL UNIUNII EUROPENE
REGULAMENTUL (CE) NR. 629/97 AL COMISIEI
din 10 aprilie 1997
de modificare pentru a treia oară a Regulamentului (CE) nr. 785/95 de stabilire a normelor de aplicare a Regulamentului (CE) nr. 603/95 al Consiliului privind organizarea comună a piețelor în sectorul furajelor uscate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 603/95 al Consiliului din 21 februarie 1995 privind organizarea comună a piețelor în sectorul furajelor uscate (1), modificat ultima dată de Regulamentul (CE) nr. 1347/95 (2), în special articolul 18,
întrucât experiența arată că atunci când statele membre comunică Comisiei datele finale privind cantitatea de furaje uscate care se califică pentru ajutor, unul sau mai multe state membre pot comunica cifre eronate și doresc să le corecteze mai târziu; întrucât aceasta poate avea efect asupra cuantumului ajutorului calculat de către personalul Comisiei; întrucât, prin urmare, în acest caz ar trebui stabilită o procedură adecvată pentru a se evita problema menționată;
întrucât unele state membre pot utiliza un sistem informatic pentru a gestiona anumite operațiuni administrative, ceea ce constituie o economie de timp și bani; întrucât utilizarea acestui procedeu ar trebui permisă în anumite condiții;
întrucât, prin urmare, Regulamentul (CE) nr. 785/95 al Comisiei (3), modificat ultima dată de Regulamentul (CE) nr. 620/96 (4), ar trebui modificat;
întrucât măsurile prevăzute în prezentul regulament sunt în conformitate cu avizul Comitetului de gestionare pentru furajele uscate,
ADOPTĂ PREZENTUL REGULAMENT:
Articolul 1
Regulamentul (CE) nr. 785/95 se modifică după cum urmează:
1.
La articolul 6 se adaugă alineatul următor:
„(4) Soldul prevăzut în alineatul 3 de mai sus se calculează în temeiul notificărilor venite de la statele membre, în conformitate cu articolul 15 litera (a) a doua liniuță. Acolo unde, ca rezultat al verificărilor ulterioare, unul sau mai multe state membre depun o a doua notificare, argumentată corespunzător, care o corectează pe prima în sus, a doua notificare se ia în considerare numai dacă soldul calculat pe baza primei notificări nu este afectat. Cantitățile de furaje uscate care nu pot fi luate în considerare la aplicarea prevederii de mai sus se alocă pentru următorul an comercial.”
2.
La articolul 8 alineatul (5) primul paragraf se adaugă următorul text:
„Documentele în cauză pot, acolo unde este necesar, să fie depuse în format electronic dacă părțile în cauză sunt de acord cu această formă de comunicare. În acest caz, unitatea de prelucrare păstrează documentele în format tradițional și le pune la dispoziția autorității competente pentru control.”
Articolul 2
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 1997.